Հավելված N 53

Հաստատված է

Հայաստանի Հանրապետության սննդամթերքի

անվտանգության տեսչական մարմնի ղեկավարի

2020 թ. ապրիլի 20-ի N Կ77-Ա հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՆՄՈՒՇԱՌՄԱՆ ԵՎ ԼԱԲՈՐԱՏՈՐ ՓՈՐՁԱՔՆՆՈՒԹՅՈՒՆՆԵՐԻ ԿԱԶՄԱԿԵՐՊՄԱՆ ԲԱԺՆԻ ԳԼԽԱՎՈՐ ՏԵՍՈՒՉ**

|  |
| --- |
| **1․ Ընդհանուր դրույթներ** |
| **1.1**. **Պաշտոնի անվանումը, ծածկագիրը** Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) նմուշառման և լաբորատոր փորձաքննությունների կազմակերպման բաժնի (այսուհետ՝ Բաժին) գլխավոր տեսուչ (այսուհետ՝ Գլխավոր տեսուչ) (ծածկագիրը՝ 70-26.7-Մ2-5)**1.2.** **Ենթակա և հաշվետու է**  Գլխավոր տեսուչն անմիջական ենթակա և հաշվետու է Բաժնի պետին.  **1.3. Փոխարինող պաշտոնի կամ պաշտոնների անվանումները** Գլխավոր տեսուչի բացակայության դեպքում նրան փոխարինում է Բաժնի մյուս գլխավոր տեսուչը.  **1.4. Աշխատավայրը** Հայաստան, ք. Երևան, Արաբկիր վարչական շրջան, Կոմիտաս պող․49/2 |
| **2. Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. իրականացնում է սննդամթերքի, անասնաբուժական և բուսասանիտարական հսկման ենթակա ապրանքների ներմուծման, արտահանման, վերամշակման, արտադրության գործընթացներում ապրանքային խմբաքանակից նմուշների ընտրության, նմուշառման աշխատանքները․ 2. իրականացնում է սննդամթերքի, անասնաբուժական և բուսասանիտարական հսկման ենթակա ապրանքների ներմուծման, արտահանման, վերամշակման, արտադրության գործընթացներում լաբորատոր փորձարկման (փորձաքննության) համար նմուշները փոփոխությունից պաշտպանող նյութերից պատրաստված համապատասխան տարաներով փաթեթավորման, նմուշների ծածկագրման, դրոշմակնքման կամ կապարակնքման աշխատանքները․ 3. իրականացնում է փորձանմուշների՝ լաբորատորիաներ տեղափոխելու ժամանակացույցի և օպտիմալ երթուղու մշակման աշխատանքները. 4. իրականացնում է լաբորատորիաների կողմից տրամադրվող լաբորատոր փորձաքննությունների արձանագրությունների վերաբերյալ էլեկտրոնային բազա տվյալների մուտքագրման աշխատանքները. 5. իրականացնում է կատարված աշխատանքների կատարողական չափանիշների, ցուցանիշների հիման վրա Բաժնի աշխատանքային ծրագրերի կազմման և դրանց կատարման աշխատանքները․ 6. մասնակցում է Տեսչական մարմնի կողմից վարվող էլեկտրոնային տեղեկատվական բազաների վարման աշխատանքներին.   **Իրավունքները՝**   * հավատարմագրված լաբորատորիայից պահանջել նմուշների փորձարկման (փորձաքննության) արդյունքների հիման վրա կազմվող փորձարկման արձանագրությունը․ * սննդամթերքի, սննդամթերքի հետ անմիջական շփման մեջ գտնվող նյութերի կամ այլ նյութերի (ներառյալ` միջավայրի), անասնաբուժական և բուսասանիտարական հսկման ենթակա ապրանքների՝ օրենսդրությամբ սահմանված պահանջների (անվտանգությանը, մակնշմանը, փաթեթավորմանը, որակին ներկայացվող պահանջներին) համապատասխանությունը ստուգելու նպատակով տնտեսվարող սուբյեկտից պահանջել նմուշառման իրականացման համար անհրաժեշտ փորձանմուշներ. * տնտեսվարող սուբյեկտներից պահանջել բեռի տվյալ խմբաքանակի անվտանգությունը հիմնավորող ուղեկցող փաստաթղթեր (առողջության սերտիֆիկատ, որակի և անվտանգության կառավարման համակարգի սերտիֆիկատ, անվտանգության սերտիֆիկատ, պետական գրանցման վկայական կամ համապատասխանության հայտարարագիր կամ բեռի տվյալ խմբաքանակի փորձարկման լաբորատորիայի փորձաքննության արձանագրություններ)․ * Տեսչական մարմնի կառուցվածքային ստորաբաժանումներից, այլ մարմիններից, պաշտոնատար անձանցից պահանջել Բաժնի առջև դրված գործառույթների և խնդիրների իրականացման հետ կապված անհրաժեշտ տեղեկատվություն, փաստաթղթեր և նյութեր․ * պետական համապատասխան մարմիններից ստանալ իր ոլորտին առնչվող անհրաժեշտ տեղեկատվություն, ինչպես նաև վերահսկվող տնտեսվարող սուբյեկտներից ստանալ ուսումնասիրությունների իրականացման համար անհրաժեշտ տեղեկատվություն և նյութեր. * բեռի համար պատասխանատվություն կրող անձանց ներկայացնել նմուշառման և հետազոտությունների իրականացման համար անհրաժեշտ և անվտանգ պայմաններ ապահովելու պահանջներ․ * Բաժնի իրավասությանը վերապահված գործունեության ոլորտին առնչվող նախագծերի, ծրագրերի մշակման, Տեսչական մարմնի իրավասությանը վերապահված խնդիրների, գործառույթների՝ իր իրավասությանը վերապահված լիազորություններին առնչվող հարցերի քննարկման նպատակով անցկացվող ժողովների և քննարկումների ընթացքում ներկայացնել քննարկվող հարցերի առնչությամբ մասնագիտական դիրքորոշում, առաջարկություններ․   **Պարտականությունները՝**   * սննդամթերքի, կերի և կերային հավելումների փորձարկման (փորձաքննության) իրականացման նպատակով ընտրված նմուշները ծածկագրել և տեղում նմուշառման վերաբերյալ կազմել նմուշառման ակտի նախագիծ․ * սննդամթերքի, անասնաբուժական և բուսասանիտարական հսկման ենթակա ապրանքների խմբաքանակից ընտրված նմուշների փորձարկման (փորձաքննության) իրականացման նպատակով կազմել ուղեկցող նամակ և ընտրված նմուշի հետ այն ուղարկել համապատասխան լաբորատորիա․ * ստուգել տնտեսվարող սուբյեկտների կողմից ներկայացված սննդամթերքի անվտանգության համապատասխանությունը սահմանված փաստաթղթերին (անասնաբուժասանիտարական հաշվառված ձևաթղթեր (վկայական, տեղեկանք, սերտիֆիկատ), բուսասանիտարական հավաստագիր, առողջության սերտիֆիկատ, որակի և անվտանգության կառավարման համակարգի սերտիֆիկատ, համապատասխանության հավաստագիր կամ հայտարարագիր, համապատասխանության գնահատման, հավատարմագրված և նշանակված փորձարկման լաբորատորիայի եզրակացություն)․ * փորձարկումների ավարտից հետո փորձարկման գործընթացում օգտագործված նմուշները կամ դրանց մնացորդները, ինչպես նաև փորձարկման չենթարկված նմուշները, որոնք հետագայում կարող են օգտագործվել, վերադարձնել ապրանքը տնօրինողին՝ կազմելով նմուշների վերադարձման ակտի նախագիծ․ * սննդամթերքի, անասնաբուժական և բուսասանիտարական հսկման ենթակա ապրանքներից փորձարկման (փորձաքննության) իրականացման նպատակով ընտրված նմուշները հաշվառել առանձին գրանցամատյանում և վարել այն․ * փորձանմուշներում հայտնաբերված նյութերի՝ Եվրասիական տնտեսական միության տեխնիկական կանոնակարգերով սահմանված չափանիշների հետ համեմատություն իրականացնել և արդյունքները՝ անհրաժեշտ փաստաթղթերով, առաջարկություններով ներկայացնել Բաժնի պետին. * Բաժնի պետին պարբերաբար ներկայացնել հաշվետվություն, զեկուցագրեր իրեն վերապահված գործառույթների, գործունեության ոլորտում իրականացվող և արդեն իսկ կատարված աշխատանքների վերաբերյալ․ * նախապատրաստել առաջարկություններ, տեղեկանքներ, հաշվետվություններ, զեկու­ցագրեր և այլ գրություններ. |
| **3. Պաշտոնին ներկայացվող պահանջները**  **3.1. Կրթություն, որակավորման աստիճանը**   |  |  |  |  | | --- | --- | --- | --- | | 1․ | Ուղղություն | Բնական գիտություններ, մաթեմատիկա և վիճակագրություն | Գյուղատնտեսություն, անտառային տնտեսություն, ձկնային տնտեսություն և անասնաբուժություն |   *Կամ*   |  |  |  |  | | --- | --- | --- | --- | | 1. | Ուղղություն | Սոցիալական գիտություններ, լրագրություն և տեղեկատվական գիտություններ | Գործարարություն, վարչարարություն և իրավունք |   *Կամ*   |  |  |  |  | | --- | --- | --- | --- | | 1. | Ուղղություն | Կրթություն | Առողջապահություն և սոցիալական աշխատանք | | 2. | Ոլորտ | Կրթություն | Առողջապահություն | | 3. | Ենթաոլորտ | Առարկայական ուղղվածությամբ մանկավարժություն | Բժշկություն |   *Կամ*   |  |  |  |  |  | | --- | --- | --- | --- | --- | | 1. | Ուղղություն | Ճարտարագիտություն, արդյունաբերություն և շինարարություն | | | | 2. | Ոլորտ | Արդյունաբերություն և տեխնոլոգիա | Ճարտարագիտություն | | | 3. | Ենթաոլորտ |  | Քիմիական տեխնոլոգիա | Շրջակա միջավայրի պահպանություն |   **3.2. Մասնագիտական գիտելիքները** Ունի գործառույթների իրականացման համար անհրաժեշտ գիտելիքներ **3.3. Աշխատանքային ստաժը, աշխատանքի բնագավառում փորձը** Հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ ֆիզիկայի կամ կենսաբանական գիտությունների կամ բնական գիտությունների կամ գյուղատնտեսության կամ առողջապահության կամ ստուգումների կազմակերպման և անցկացման կամ ֆինանսատնտեսական բնագավառում առևտրային գործունեության մասնագետի` երեք տարվա աշխատանքային ստաժ. **3.4. Անհրաժեշտ կոմպետենցիաներ**  **Ընդհանրական կոմպետենցիաներ՝**   1. Ծրագրերի մշակում 2. Խնդրի լուծում 3. Հաշվետվությունների մշակում 4. Տեղեկատվության հավաքագրում, վերլուծություն 5. Բարեվարքություն   **Ընտրանքային կոմպետենցիաներ՝**   1. Կոնֆլիկտների կառավարում 2. Բողոքների բավարարում 3. Ժամանակի կառավարում 4. Փաստաթղթերի նախապատրաստում |
| **4. Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։  **4.2. Որոշումներ կայացնելու լիազորությունները**  Կայացնում է որոշումներ աշխատանքների իրականացման բնույթով պայմանավորված մասնագիտական եզրակացությունների տրամադրման և ՀՀ օրենսդրությամբ նախատեսված դեպքերում որոշումների կայացման շրջանակներում:  **4.3. Գործունեության ազդեցությունը**  Ունի տվյալ մարմնի նպատակների և խնդիրների իրականացման համար մասնագիտական գործունեության գերատեսչական ազդեցություն։  **4.4. Շփումները և ներկայացուցչությունը**  Իր իրավասությունների շրջանակներում շփվում և որպես ներկայացուցիչ հանդես է գալիս տվյալ մարմնի ներսում այլ կառուցվածքային ստորաբաժանումների, այլ մարմինների ներկայացուցիչների հետ, հանդես է գալիս պետական մարմինների և միջազգային կազմակերպությունների ներկայացուցիչների մասնակցությամբ ձևավորված աշխատանքային խմբերում:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում է կառուցվածքային ստորաբաժանման առջև դրված խնդիրների լուծմանը: |